钦定古今图书集成/明伦汇编/氏族典/第403卷 > 《凌迪知万姓统谱》 > 斐豹
## 钦定古今图书集成/明伦汇编/氏族典/第403卷 > 《凌迪知万姓统谱》 > 斐豹

按《左传》：襄公二十三年四月，栾盈帅曲沃之甲，因魏
献子以昼入绛，范宣子奉公以如固宫。初，斐豹隶也，
著于《丹书》。栾氏之力臣曰督戎，国人惧之。斐豹谓宣
子曰：“‘苟焚丹书，我杀督戎’。宣子喜曰：‘而杀之，所不请
于君焚丹书者有如日’。”乃出豹而闭之，督戎从之，逾
隐而待之。督戎逾入，豹自后击而杀之。